قديما قيل : " من أَمِن العقوبة ، أساء الادب " هذا المثال يعتبر قاعدة في الحياة … خصوصا في العمل … ياله قلت بسم الله فالسوق وباش نكون صريح معكم والله الى باقي مصدوم من حجم التخلف والغش والنصب والكسل وتضييع الامانة في حياتنا التجارية … نعطيكم مثال بسيط وقع معي هذه الايام : كانشري الزاج عند 2 شركات كبار فالمغرب وكايرسلو لي عبر شركات شحن عندها شاحنات المفروض حسب الاتفاق تستغرق البضاعة 24 ساعة وتوصل … قبل ايام واحد الشركة رسلات ليا بپاليطة فيها واحد النوع حنا مستعجلين واقفين عليه لانه قرب يسالي عندنا … الشركة ارسلنا لها المبلغ ثم ارسلت لنا البضاعة … بعد 24 ساعة اتصلت بالموزع وقال لي ان الپاليطة ديالي عندو فالشاحنة غير يحط شي سخرة فايت ملول ويجي … دازت 48 ساعة ولم يتصل ولم اصل البضاعة … قبل قليل اتصلت به قال لي اخويا راني نسيتك او ما ساليت ندوزها ليك !!!! انا استغربت قلت ليه واش عادي عندكم هاذشي يعني ما كاتحسو بحرج ما كاتحسو انكم دون المستوى وهاذشي ماشي معقول وهو يقول لي اخويا اتصل بالمسؤولين فالشركة ثم انهينا المكالمة .

يقدر يبان ليك هاذشي عادي … او ما يستحق نتكلموا عليه … لكن يوم تستوعب معنى " الرجل هو الكلمة " ستدرك حجم " الموعد والكلمة والمعقول والجدية … " في التجارة … الغرب ما فاتناش لان الانسان عندهم عندو 2 عقول او 50 اصبعا او قوة خارقة … الغرب فاتنا بالتربية والالتزام والقانون والنظام والانضباط … صدقني غادي نبقاو متخلفين ما دمنا غير مسؤولين وبعاد على المعقول … الى وقع ليك ظرف اتصل بي وشرح ليا واعتذر مني او تشاور معايا … ماشي تجاهلني وفاش نسول واحد يلوحني لواحد …

الاجراء الصحيح في مثل هذه النوازل عندي هو انني اتصلت بشركة الزاج وقلت ليهم الى بغيتو نكمل معاكم هاذي اخر مرة ترسلو اي مع هاذ شركة الشحن الفاشلة الغير احترافية … والى ما قدرتوش تعاقدو مع شركات شحن احترافية ومسؤولة راكم في طريق الفشل … اكرر : ماشي عيب تتأخر او تغلط او تفشل … الانسان المسؤول يتصل ويفسر ثم يعتذر .